วันนี้เพิ่งโดนแมวข่วน(แมวที่ข่วนเป็นแมวหลงมาที่บ้านค่ะ) เลยอยากสอบถามเรื่องการไปฉีดกระตุ้นค่ะ พอดีเมื่อเดือนธันวาปี 62 เพิ่งไปฉีดกระตุ้นมาเพราะโดนแมวกัด เลยอยากถามว่าวันนี้ต้องไปฉีดกระตุ้นไหมคะ
สวัสดีค่ะ หากโดนแมวข่วนจนเกิดบาดแผล ก็จะเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นแมวที่เลี้ยงเอง อาจใช้วิธีเฝ้าสังเกตอาการแมวไปก่อนก็ได้ โดยหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวไม่ได้เป็นโรคพิษสุนัขบ้า และก็ไม่จำเป็นต้องไปฉีดวัคซีนกระตุ้นค่ะแต่หากไม่สามารถเฝ้าสังเกตอาการแมวได้ ก็ควรฉีดกระตุ้น โดยหากได้ฉีดกระตุ้นล่าสุดไปเมื่อ ธ.ค. 62 ก็ให้ฉีดกระตุ้น 2 เข็มค่ะนอกจากนี้ แผลที่โดนข่วน อาจเสี่ยงต่อการติดเชื้อบาดทะยักได้ ดังนั้น หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับบาดแผลที่โดนข่วน ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ